Αξιολόγηση του παραγωγικού δυναμικού και της αισθητικής αξίας του Lotus Corniculatus L. για την αναβάθμιση του λιβαδικού τοπίου
Creators: name: Μωρίδου, Δήμητρα Π.
Publisher: name: Aristotle University of Thessaloniki
Year: 2003
Subjects: "Κοσμοπολίτικο είδος"
Ξηρασία
Βόσκηση
Αισθητική αξία
Παραγωγή
Αναβάθμιση
(Λιβαδικό τοπίο) Λιβάδια
"Cosmopolitan" plant
Drought
Grazing
Aesthetic value
Production
Restoration, reclamation
Pastures

description: Το Lotus corniculatus L., ένα από τα πολυτιμότερα και τα πλέον επιθυμητά λιβαδικά είδη, θεωρείται «κοσμοπολίτικο» είδος με εντυπωσιακώς ευρέα οικολογικά όρια ανοχής, τα οποία του προσδίδουν ικανότητα συμμετοχής στη λιβαδοπονική σύνθεση των ποολίβαδων, τα οποία βρίσκονται υπό τις συνθήκες ξηρασίας-βόσκησης.Οι δύο αυτοί παράγοντες τις τελευταίες δεκαετίες αποκτούν εξαιρετική σπουδαιότητα, αφενός διότι οι κλιματικές αλλαγές, σε παγκόσμια κλίμακα και ιδιαιτέρως στη Μεσογειακή ζώνη, επιτείνουν τη ξηρασία και μειώνουν την παραγωγή και αφετέρου η ζήτηση κτηνοτροφικών προϊόντων αυξάνει παρασύροντας συνακόλουθα σε αύξηση και την ένταση της βοσκήσεως.Τα ευρέα οικολογικά όρια του Lotus corniculatus L., και η συμμετοχή του σε έντονα βοσκόμενα λιβάδια, υποδηλώνει ιδιαίτερη οικοφυσιολογική πλαστικότητα προσαρμογής η οποία ευλόγως προσελκύει ερευνητικό ενδιαφέρον και καθιστά αυτή τη συμπεριφορά το αντικείμενο ανάλυσης αυτής της διατριβής στόχοι της οποίας ήταν: Η μελέτη των οικοφυσιολογικών μηχανισμών προσαρμογής, που το φυτό διαθέτει και που λειτουργούν σύμφωνα με τη θεωρία sink source,Κατά πόσο οι μηχανισμοί αυτοί επηρεάζουν την παραγωγική διαδικασία ώστε να συμβάλλουν στη βελτίωση των υποβαθμισμένων λιβαδιών καθώς και Προσέγγιση της αισθητικής αξίας του Lotus corniculatus L. Για την επίτευξη των παραπάνω σκοπών, χρησιμοποιήθηκαν φυτάρια του Lotus corniculatus L. που φυτεύθηκαν με σπορά σε σύστημα γλαστριδίων (giffy pots) και στη συνέχεια μεταφυτεύθηκαν σε γλάστρες 24,5 L χωρητικότητας, στοχεύοντας σε ομοιόμορφη φυλλική επιφάνεια για κάθε γλάστρα.Η πειραματική διάταξη των γλαστρών στον αγρό ήταν το πλήρες τυχαιοποιημένο σχέδιο, με δυπαραγοντικό πειραματικό σχεδιασμό: α) Υδατική δίαιτα σε δύο επίπεδα: (άρδευση W βροχή R) και β) κοπή σε τέσσερα επίπεδα: [ (1ο επίπεδο – μάρτυρας, C0, κοπή τον Ιούλιο), (2ο επίπεδο – κοπή μία φορά, C1, κοπή τον Μάϊο), (3ο επίπεδο – κοπή δύο φορές, C2, κοπή τον Μάϊο και Ιούνιο), (4ο επίπεδο –κοπή τρεις φορές, C3, κοπή τον Μάϊο, Ιούνιο και Ιούλιο)]. Το πείραμα είχε τους εξής χειρισμούς: C0W, C1W, C2W, C3W, C0R, C1R, C2R, C3R.Μετρήθηκαν και υπολογίσθηκαν: α) οι αυξητικοί παράμετροι όπως: δείκτης φυλλικής επιφάνειας, βάρος φύλλου, βάρος υπέργειου τμήματος φυτού, ειδική φυλλική επιφάνεια, ειδικό φυλλικό βάρος, συντελεστής φωτοσυνθετικής επιφάνειας και δείκτης ξηρανθεκτικής αποτελεσματικότητας β) οι υδροδυναμικοί παράμετροι όπως: υδατικό δυναμικό, οσμωτικό δυναμικό, σπαργή και σχετικό υδατικό περιεχόμενο και γ) η φυσιολογική παράμετρος: στοματική αγωγιμότητα.Τα επιτευχθέντα αποτελέσματα έδειξαν ότι τόσο το βάρος όσο και η φυλλική επιφάνεια του C3 χειρισμού των υπό βροχή φυτών ήταν μεγαλύτερα από το βάρος και την φυλλική επιφάνεια του C3 χειρισμού των υπό άρδευση φυτών, γεγονός που συνηγορεί για την υπόθεση ότι οι τρεις κοπές προκαλούν υπό συνθήκες ξηρασίας αλλαγή της διπολικότητας “sink – source“ , με αποτέλεσμα τα προϊόντα της φωτοσυνθέσεως να μη μεταφέρονται σ’ άλλα μέρη του φυτού αλλά να παραμένουν στα φύλλα αυξάνοντας την φυλλική επιφάνεια. Αυτό επάγει αύξηση του δείκτη ξηρανθεκτικής αποτελεσματικότητας στον χειρισμό των τριών κοπών C3. Η οικοφυσιολογική αυτή προσαρμογή του φυτού σηματοδότησε και μία υδροδυναμική πλαστικότητα κυρίως για το χειρισμό των τριών κοπών, κατά τον οποίο η μεταβολή του υδατικού δυναμικού, του οσμωτικού δυναμικού και η σπαργή σε σχέση με το σχετικό υδατικό περιεχόμενο των υπό βροχή φυτών ήταν εντυπωσιακά παρόμοια με τη μεταβολή του υδατικού δυναμικού, του οσμωτικού δυναμικού και της σπαργής, σε σχέση με το σχετικό υδατικό περιεχόμενο των υπό άρδευση φυτών. Ο μηχανισμός της ενεργούς οσμωρύθμισης φαινόταν να έχει πολύ μικρή συμμετοχή στον χειρισμό των τριών κοπών C3, εν αντιθέσει προς τους άλλους χειρισμούς, ενώ ο μηχανισμός της ελαστικότητας των κυτταρικών τοιχωμάτων φαινόταν να συμμετέχει κατά αποκλειστικότητα στον C3 χειρισμό, γεγονότα που ερμηνεύουν την υδροδυναμική πλαστικότητα του Lotus corniculatus L. όταν κόβεται τρεις φορές κατά την αυξητική περίοδο.Από την άλλη μεριά οι ανωτέρω μηχανισμοί συμβάλλουν στη διατήρηση της σπαργής με αποτέλεσμα στη διατήρηση της στοματικής συσκευής ανοιχτής και κατ’ ακολουθία αύξηση της φωτοσυνθετικής αποτελεσματικότητας. Όντως τ’ αποτελέσματα έδειξαν ότι στον C1 και C2 χειρισμό, λόγω της μειώσεως του υδατικού δυναμικού, υπήρξε αύξηση της σπαργής και επομένως αύξηση της στοματικής αγωγιμότητας λόγω του μηχανισμού της οσμωρυθμίσεως . ενώ στον C3 χειρισμό, υπήρξε λόγω του μηχανισμού της ελαστικότητας των κυτταρικών τοιχωμάτων διατήρηση της σπαργής.Ο δείκτης φωτοσυνθετικής επιφάνειας ολοκληρώνοντας την αποτελεσματικότητα των αυξητικών παραμέτρων σε ένα απλό λόγο φωτοσυνθετικής επιφάνειας ανά μονάδα βάρους, θα μπορούσε να χρησιμοποιηθεί ως δείκτης οπτικής ποιότητας ή αισθητικής αξίας ενός ποολίβαδου και τη βάση εκτιμήσεως της οικολογικής αξίας των λιβαδικών φυτών για αναβάθμιση λιβαδικού τοπίου.
description: Lotus Corniculatus L., one of the most desirable plants for the pastures, consideres on a "cosmopolitan" plant with wide ecological spectrum as well as a drought resistant plant participating at high percentage in rangelands. The aims of the thesis were: a) The study of the plant's ecophysiological mechanisms, b) then these mechanisms affected the productivity of the postures under the synergy of grazing and drough, c) approaching the aesthetic value of Lotus Corniculatus L. Plants of Lotus Corniculatus L. were transplanted in 24,5 L. pots. Leaf area index, weight of leaf, weight of the upper part of the plant, specific leaf weight, leaf area ratio and drough production coefficient were measured and calculated. Also, leaf water potential, osmotic potential, turgor, relative water content and stomatal conductance were measured and calculated. The results showed that in the plants of three cuttings "in rain" plants, the weight and leaf area were higher than those in the plants "in water" at three cuttings, something that implied an increase of drought production coefficient. The frequent cutting changed the intervened mechanism of turgov maintenance from osmotic adjustment to module elasticity. The turgov maintenance resulted in high stomatal conductance, followed by high photosynthetic efficiency and finally by increased production. Leaf area ratio might be used as an index of "ocular" quality or aesthetic value of grasses for restoration, reclamation of pastures.